**Ministerstvo dopravy, výstavby a regionálneho rozvoja Slovenskej republiky**

ako Riadiaci orgán pre OPII

vydáva

**Zmenu č. 1**

k

 **Vyzvaniu č. OPII-2016/ROOPII-TP1**

**na predkladanie žiadostí o NFP pre národné projekty prioritnej osi č. 8 OPII**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 8 – Technická pomoc |
| **Špecifický cieľ** | 8.1 – Podpora efektívnej implementácie OPII8.2 – Zvýšenie povedomia verejnosti o podpore EÚ pre OPII prostredníctvom zabezpečenia efektívnej komunikácie OPII |
| **Fond** | Európsky fond regionálneho rozvoja (ďalej aj „ERDF“) |
| **Žiadateľ** | Ministerstvo dopravy a výstavby SR |

Dátum zverejnenia zmeny: **09.12.2016**

Dátum účinnosti zmeny: **10.12.2016**

**CIEĽ ZMENY A PRÁVNY ZÁKLAD**

Cieľom zmeny je úprava indikatívnej výšky finančných prostriedkov vyčlenených na vyzvanie a aktualizácia Postupov pre predkladanie a schvaľovanie projektov technickej pomoci Operačný program Integrovaná infraštruktúra 2014 – 2020. Zároveň je cieľom zmeny vykonať formálne úpravy a opravy v texte vyzvania a vybraných príloh.

Touto zmenou Riadiaci orgán pre OPII v súlade s ustanovením § 17 ods. 6 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len ,,zákon o príspevku z EŠIF“) mení vyzvanie spôsobom, ktorým nedochádza k podstatnej zmene podmienok poskytnutia príspevku. Znenie žiadnej z podmienok poskytnutia príspevku nie je zmenou dotknuté.

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Vyzvanie
2. Príloha vyzvania č. 1 Formulár ŽoNFP
3. Príloha vyzvania č. 2 Postupy pre predkladanie a schvaľovanie projektov technickej pomoci OPII

**ZDÔVODNENIE ZMIEN**

1. Vyzvanie:

– úprava indikatívnej výšky finančných prostriedkov vyčlenených na vyzvanie v súlade so Zmluvou o poskytnutí finančných prostriedkov technickej pomoci pri realizácii úloh v rámci Operačného programu Integrovaná infraštruktúra, účinnou od 3.11.2016

– formálne úpravy (v texte, doplnenie odkazov a pod.).

1. Príloha vyzvania č. 1 Formulár ŽoNFP:

– zrušené číslovanie príloh z dôvodu nesúladu s výstupom ITMS2014+,

– úprava v časti 5 Identifikácia príspevku k princípu podpory rovnosti mužov a žien a nediskriminácia z podnetu gestorov HP.

1. Príloha vyzvania č. 2 Postupy pre predkladanie a schvaľovanie projektov technickej pomoci OPII 2014 – 2020:

– z dôvodu úpravy textácií vyplývajúcich z podnetov z praxe.

**Záverečné ustanovenia**

Ostatné dokumenty zverejnené v rámci predmetného vyzvania zostávajú nezmenené.

Úplné znenie dokumentov dotknutých zmenou vo forme so sledovaním vykonaných zmien (s výnimkou dokumentov vo formáte xls./xlsx., kde je zverejnené nové znenie dokumentov v úplnom znení bez sledovania zmien) je zverejnené na webovom sídle RO OPII.

Zmena vyzvania **sa nevzťahuje na žiadosti o NFP predložené pred dátumom zverejnenia tejto zmeny vyzvania** na RO.